বেহালার ওই স্কুল থেকেই পড়াশোনা করে এখন অনেকে প্রতিষ্ঠিত৷ কেউ গিয়েছেন শিক্ষকতায়, কেউ খেলাধুলায়৷ কেউ আবার এই প্রতিষ্ঠানের জন্যই কাজ করছেন৷ দৃষ্টিহীনদের জন্য তৈরি করছেন ব্রেইল বুক৷ আবাসিক পড়ুয়াদের পড়াশোনা থেকে নাচ-গান কিংবা আঁকা - সবেতেই সাহায্য করে চলেছেন প্রাক্তনীরা৷ তবুও স্বস্তি নেই দিদিভাইয়ের৷ কারণ? গার্গী গুন্তর কথায়, ‘প্রতিদিন মনে হয় যা করছি তা শেষ পর্যন্ত ধরে রাখতে পারব তো?’ রয়েছে অর্থসংস্থানের চিন্তাও৷ তাঁর আক্ষেপ, ‘গোটা দেশে এতগুলো স্কুল এবং আশ্রম৷ তাতে এত মানুষের থাকাখাওয়া, চিকিত্‍সা করানো, কিন্ত্ত সরকারি সাহায্য নেই৷ বেসরকারি সাহায্যও অনিয়মিত৷’ তা হলে চলছে কী ভাবে? দিদিভাই জানালেন, ‘বন্ধুবান্ধব এবং এখানকার প্রাক্তনীদের অর্থ সাহায্যেই আপাতত চলছে সব কিছু৷’ বেহালার স্কুলটি ২০১০ সালে রাজ্য সরকারের স্বীকৃতি পেয়েছে৷ তৈরি হয়েছে ম্যানেজিং কমিটি এবং ২৫টি শিক্ষকপদ৷ কিন্ত্ত এখনও পর্যন্ত সেখানে কোনও সরকারি শিক্ষক যোগ দেননি৷ সরকারি তকমা পাওয়ার পরেও সেখানকার পুরনো শিক্ষকদের বিনা পয়সায় কাজ করতে হচ্ছে৷